Na die reën is die plaas damme almal vol en die riviere loop nog sterk. Die damme wat nie vol is nie, is natuurlik die boere se eie skuld. Soos die ou regering, het hulle die goed eenvoudig net te groot gebou.
Selfs daai tyd van die oggend is ek nie alleen nie en die storie van binne 5km van jou bly plek oefen word obviously sommer ignoreer. Heel paar voertuie staan geparkeer soos die manne dam toe ry om in die natuur te kom. Dit pla my min, ek glo dis hoog tyd dat mense die simpel besluite begin in twyfel trek.
Die hek is egter gesluit maar daar is so skelm paadjie wat jou af vat tot by een van die opmetings bakens. Die mis reën is amper nou niks en ons daal af in die twee spoor paadjie tot waar ons nie meer kan nie.
In Groot Brak oorval die lus vir koffie ons en ons stop gou by die garage. Nie lank nie en ons val weer in die pad, behoorlik nat tot op die been teen die tyd.
Ons klim Grootbrak hoogte uit en ry tussen Botlierskop se grens drade vir ‘n hele ent. Onder by die garage het ons bikes geruil en ek is op die 250L. Daar is ‘n klap geluid wat ek nie van hou nie en kan net nie agterkom waar dit vandaan kom nie. Vir ‘n oomblik dink ek dit is seker maar die toolkit wat so skud. Dit raak egter erger en so in die ry voel ek aan die exhaust. Aah, die silencer is die culprit!
Daar word ondersoek ingestel en gevind dat die moer verloor het. Dis nou net die los bout wat hom in plek hou. Eish! Ek stap teen die draad af en kry ‘n stuk los draad, maar dis dik staal draad wat moeilik buig.
Ek dink nie ek het al so baie amper geval soos in daai laaste stukkie pad nie, maar natuurlik was die dice aan.
Alhoewel die meeste skrywe wat ek kon kry hom geag het as ‘n road tourer, is sy grondpad vermoë glad nie sleg nie. Mens kry ‘n betroubare gevoel met die fiets omdat dit voel asof die motor nie te hard werk nie.